section_heading: Prva strana
paragraph_text: Glazba u dijelu sa stihom Close to the edge, round by the corner izvorno je bila dio pjesme koju je Howe skladao nekoliko godina prije, a djelomično je utemeljena na najduljem danu u godini. Anderson i Howe dogovorili su se da će taj dio spojiti s Andersonovom skladbom Total Mass Retain. Howe je skladao još jednu pjesmu, čiji je srednji dio glazbene teme pretvoren u dio stavka I Get Up, I Get Down koji počinje stihom "In her white lace". Wakemanovu je solodionicu na orguljama Howe izvorno napisao za gitaru, ali je smatrao da bi bolje zvučala na orguljama. Odsvirana je na orguljama u londonskoj crkvi St Giles-without-Cripplegate.<ref> Skupina je snimila zadovoljavajuću snimku dionice nakon solodionice za orgulje, no kad ju je trebalo uvrstiti u konačni miks, Offord je na glavnu vrpcu uvrstio snimku za koju je mislio da je prava, a onu drugu bacio je u smeće s ostalim potrošenim vrpcama. Zbog toga se u pjesmi čuje da je vrpca izmijenjena – glavna je vrpca ostala takva jer je bilo nemoguće ponovno obraditi zvuk na isti način.